Hafan › Dyddiau allan › Castell Rhaglan Castell Rhaglan
Datganiad trawiadol o gyfoeth a phŵer
Mae popeth am y lle hwn yn fawreddog, o'i dŵr mawr, sy'n dwyn cestyll cynharach fel Caernarfon i gof, i'r porthdy mawr, sy'n creu cryn argraff ar yr ymwelydd fel y bwriadai ei berchennog. Castell pawb ei dŷ ac roedd hynny'n wir i William Herbert.
Yn fwy o ddatganiad o gyfoeth nag o bresenoldeb milwrol, llwyddodd serch hynny i wrthsefyll lluoedd seneddwr am dair wythnos ar ddeg, yn un o warchaeau olaf y Rhyfel Cartref. Cipiwyd y castell yn y pen draw a'i ddinistrio'n systematig gan y senedd. Ond mae'n ddigon cyflawn o hyd i greu argraff.
Dechreuwyd ar y gwaith o adeiladu Rhaglan yn y 1430au, cyfnod cymharol hwyr o ran adeiladu cestyll. Tua 150 mlynedd yn hwyr! Er gwaethaf hyn, sicrhaodd cyfleusterau modern fel ffenestri mawr â physt fod yr adeilad yn un cyfoes a bod yr ystafelloedd yn fôr o oleuni. Y ffenestr oriel, ffenestr grom heb ei hail, yw un o nodweddion amlycaf Rhaglan.
Roedd yn taflu goleuni ar y bwrdd uchel ar esgynlawr y neuadd. Roedd gan Raglan oriel hir hefyd, un o nodweddion bywyd ffasiynol cyfnod y Tuduriaid.
Roedd yn hanfodol cael paneli pren wedi'u cerfio'n goeth ac mae panel Tuduraidd Rhaglan a ddarganfuwyd wedi iddo fod ar goll yn cael ei arddangos yn ein canolfan i ymwelwyr. Mae'r Bwtri sydd y tu ôl i'r Neuadd Fawr wedi ailagor i'r cyhoedd. Dewch i weld lle y ffilmiwyd pennod o Merlin gan y BBC.
Darganfyddwch y dyfeisiwr ynddoch chi wrth i chi brofi gosodiadau, arddangosfeydd a chreadigaethau newydd yn y castell mwyaf mawreddog a adeiladwyd gan Gymro erioed.
Mae'r safle hwn wedi'i gynnwys yn ein tywyslyfr Saesneg, 'Raglan Castle' Digwyddiadau yn Castell Rhaglan
Penwythnos Gŵyl y Banc – Mythau a Chwedlau
Rhyw a'r Tuduriaid
25 Meh - 26 Meh 2016
Beirdd a Byrd
Dyddiadau1 Mawrth - 30 Mehefin 2016
AmseroeddBod dydd 9.30am - 5.00pmMynediad olaf 30 munud cyn cau
RaglanCastle@cymru.gsi.gov.uk Mae tŷ bach ar gael i bobl sydd ag anabledd neu sy'n ei chael yn anodd symud o gwmpas Rhaid i blant o dan 16 oed fod yng nghwmni oedolyn Croesewir cŵn ar denynnau Dim ysmygu
6.7 milltiroedd
8.1 milltiroedd
13.2 milltiroedd
Ydych chi'n chwilio am atyniadau hanesyddol eraill yn yr ardal? Edrychwch ar ein tudalen ar ardal De Ddwyrain i gael dolenni defnyddiol.	De Ddwyrain
11 o oriau yn ôl	Mae digon o amser ar ôl i gofrestru ar brosiect archeoleg Bryn Celli Ddu AM DDIM. 7-21 Mehefin. Cysylltwch… https://t.co/uNurchmTso